ที่ นร 1012.1/ว 16                                                                                                                                                                                                                                                   

สํานักงาน ก.พ.

ถนนติวานนท์ จังหวัดนนทบุรี 11000

16 กันยายน 2565

 

เรื่อง     หลักเกณฑ์และแนวทางสําหรับให้ข้าราชการพลเรือนสามัญปฏิบัติราชการในช่วงการแพร่ระบาทของโรคติดเชื้อไวรัสโคโรนา 2019 (COVID-19)

เรียน    (กระทรวง กรม จังหวัด)

อ้างถึง   1. หนังสือสํานักงาน ก.พ. ที่ นร 1007.4/326 ลงวันที่ 5 มีนาคม 2563

             2. หนังสือสํานักงาน ก.พ. ที่ นร 1022/ว 6 ลงวันที่ 8 มิถุนายน 2564


อื่นๆ - ตามหนังสือที่อ้างถึง 1 สํานักงาน ก.พ. ได้แจ้งหลักเกณฑ์และแนวทางการปฏิบัติงานภายในที่พักตามข้อสั่งการนายกรัฐมนตรี สําหรับเจ้าหน้าที่ของส่วนราชการและหน่วยงานของรัฐที่เดินทางกลับมาจาก หรือเดินทางผ่าน หรือมีเส้นทางแวะผ่านประเทศที่เสี่ยงต่อการติดเชื้อ หรือมีเหตุอันควรสงสัยว่าเป็นโรคติดเชื้อไวรัสโคโรนา 2019 (COVID-19) และจําเป็นต้องสังเกตอาการ อยู่ปฏิบัติงานภายในที่พักเป็นเวลา 14 วัน โดยไม่ถือเป็นวันลา และตามหนังสือที่อ้างถึง 2 สํานักงาน ก.พ. ได้แจ้งหลักเกณฑ์และแนวทางสําหรับให้ข้าราชการพลเรือนสามัญปฏิบัติราชการในช่วงการแพร่ระบาดของโรคติดเชื้อไวรัสโคโรนา 2019 (COVID-19) เพิ่มเติม เพื่อให้ส่วนราชการทราบและถือปฏิบัติ ความแจ้งแล้ว นั้น

โดยที่สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ได้เริ่มคลี่คลายลงตามลําดับ มีแนวโน้มพบผู้ติดเชื้อลดลงอย่างต่อเนื่อง ประกอบกับคณะรัฐมนตรี ในการประชุมเมื่อวันที่ 24 พฤษภาคม 2565 มีมติรับทราบสรุปผลการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) (ศบค.) ครั้งที่ 8/2565 เมื่อวันที่ 20 พฤษภาคม 2565 ซึ่งมีการปรับแนวทางการจัดการผู้สัมผัสใกล้ชิดเสี่ยงสูง และมาตรการป้องกันการติดเชื้อแบบครอบจักรวาล (Universal Prevention) เตรียมพร้อมเข้าสู่ระยะผ่อนคลายมาตรการป้องกันควบคุมโรคและประชาชนใช้ชีวิตได้ปกติ (Post-pandemic) ดังนั้น เพื่อให้ส่วนราชการมีแนวทางปฏิบัติ ที่เหมาะสมและสอดคล้องกับสถานการณ์ที่เปลี่ยนแปลงไป สํานักงาน ก.พ. จึงขอแจ้งปรับปรุงหลักเกณฑ์ และแนวทางการปฏิบัติราชการในช่วงการแพร่ระบาดของโรคติดเชื้อไวรัสโคโรนา 2019 (COVID-19) โดยให้ยกเลิกหลักเกณฑ์และแนวทางตามหนังสือที่อ้างถึง 1 และ 2 และให้ใช้หลักเกณฑ์และแนวทางดังต่อไปนี้

1. การมอบหมายให้ข้าราชการปฏิบัติราชการในและนอกสถานที่ตั้ง ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

ให้ส่วนราชการพิจารณามอบหมายให้ข้าราชการปฏิบัติราชการในและนอกสถานที่ตั้ง ตามความจําเป็น และบริบทการทํางานของส่วนราชการ โดยให้คํานึงถึงสุขภาพและความปลอดภัยของผู้มาปฏิบัติงานกับประสิทธิภาพประสิทธิผลในการบริหารราชการและการให้บริการประชาชนเป็นสําคัญ ทั้งนี้ ให้สอดคล้องกับมาตรการของคณะกรรมการบริหารสถานการณ์การแพร่ระบาดของโรคติดเชื้อไวรัส โคโรนา 2019 (COVID-19) (ศบค.) ด้วย

2. กรณีส่วนราชการพิจารณาเห็นว่า อาจมีข้าราชการในสังกัดเป็นผู้สัมผัสใกล้ชิด ของผู้ป่วย/ผู้ติดเชื้อไวรัสโคโรนา 2019 (COVID-19)

     2.1 หากส่วนราชการเห็นว่า ข้าราชการในสังกัดรายใดมีเหตุสงสัยว่าอาจเป็นผู้สัมผัสใกล้ชิดของผู้ป่วย/ผู้ติดเชื้อไวรัสโคโรนา 2019 โดยเป็นผู้สัมผัสเสี่ยงสูง ให้ส่วนราชการพิจารณาดําเนินการ ตามแนวทางการจัดการผู้สัมผัสเสี่ยงสูง ตามนิยามและแนวปฏิบัติตามมาตรการป้องกันควบคุมโรคสําหรับ ผู้สัมผัสใกล้ชิดของผู้ป่วย/ผู้ติดเชื้อไวรัสโคโรนา 2019 ของกรมควบคุมโรค โดยอนุโลม โดยให้ข้าราชการ มาปฏิบัติราชการในสถานที่ตั้งและให้สังเกตอาการตนเอง (ไม่ต้องกักตัว) รายละเอียดนิยามและแนวปฏิบัติฯ ปรากฏตาม QR Code ท้ายหนังสือฉบับนี้

     2.2 ในกรณีที่ส่วนราชการพิจารณามอบหมายให้ข้าราชการปฏิบัติราชการภายในที่พัก เพื่อสังเกตอาการ ให้ข้าราชการดําเนินการตามแนวทางการจัดการผู้สัมผัสเสี่ยงสูง ตามนิยามและแนวปฏิบัติ ตามมาตรการป้องกันควบคุมโรคสําหรับผู้สัมผัสใกล้ชิดของผู้ป่วย/ผู้ติดเชื้อไวรัสโคโรนา 2019 ของกรมควบคุมโรค โดยอนุโลม ทั้งนี้ ให้ผู้บังคับบัญชาชั้นต้นคอยติดตาม กํากับ ดูแล คุณภาพงานและคุณภาพชีวิตของข้าราชการอย่างสม่ําเสมอ เมื่อสิ้นสุดช่วงระยะเวลาการสังเกตอาการ และไม่พบการติดเชื้อไวรัสโคโรนา 2019 (COVID-19) ให้ข้าราชการรายงานตัวกลับเข้าปฏิบัติราชการพร้อมกับส่งมอบหรือรายงานผลการปฏิบัติราชการระหว่าง การปฏิบัติราชการภายในที่พักต่อผู้บังคับบัญชาชั้นต้นในโอกาสแรก

     2.3 หากในช่วงระยะเวลาตามข้อ 2.1 และข้อ 2.2 ปรากฏว่า ข้าราชการตรวจพบเชื้อไวรัสโคโรนา 2019 (COVID-19) ให้ดําเนินการตามข้อ 3

3. กรณีข้าราชการเป็นโรคติดเชื้อไวรัสโคโรนา 2019 (COVID-19)

     3.1 เมื่อตรวจพบเชื้อโดยชุดตรวจเพื่อตรวจหาสารหรือโปรตีนของเชื้อไวรัส (Antigen Test Kit, ATK) หรือวิธี Real-time polymerase chain reaction (RT-PCR) ขึ้นอยู่กับว่าตรวจพบด้วยวิธีใดก่อน ให้ข้าราชการแจ้งต่อผู้บังคับบัญชาชั้นต้นในทันที

     3.2 เมื่อข้าราชการเข้ารับการรักษาตัวในโรงพยาบาล สถานที่ที่รัฐจัดให้เป็นสถานพยาบาลผู้ป่วยเฉพาะกิจ (Hotel Isolation, Hospitel) แยกกักตัวที่บ้าน (Home Isolation) แยกกักตัวในศูนย์แยกโรคชุมชน (Community Isolation) หรือรักษาแบบผู้ป่วยนอกและแยกกักกันตนเอง (Outpatient with Self Isolation) ให้ส่วนราชการพิจารณาดําเนินการ ดังนี้

          3.2.1 กรณีข้าราชการประสงค์จะลาป่วย ให้จัดส่งใบลาเป็นระยะเวลาตามที่ระบุ ในใบรับรองแพทย์ ตามระเบียบสํานักนายกรัฐมนตรีว่าด้วยการลาของข้าราชการ พ.ศ. 2555 หรือ

          3.2.2 กรณีข้าราชการประสงค์จะปฏิบัติราชการในช่วงระหว่างการรักษาตัวในสถานที่ตามข้อ 3.2 ให้แจ้งต่อผู้บังคับบัญชาชั้นต้น เพื่อพิจารณามอบหมายให้ข้าราชการปฏิบัติราชการนอกสถานที่ตั้ง โดยไม่ต้องจัดส่งใบลา

     3.3 เมื่อข้าราชการได้รับการรักษาจนหายเป็นปกติแล้ว ให้ข้าราชการรายงานตัวกลับเข้าปฏิบัติราชการต่อผู้บังคับบัญชาชั้นต้นในโอกาสแรก

4. การประเมินผลการปฏิบัติราชการและการเลื่อนเงินเดือน

     4.1 ให้ผู้บังคับบัญชาประเมินผลการปฏิบัติราชการของข้าราชการในข้อ 2 และข้อ 3 ตามผลการปฏิบัติราชการจริง

     4.2 การพิจารณาเลื่อนเงินเดือนของข้าราชการในข้อ 3.2.1 ให้เป็นอํานาจ ของผู้บังคับบัญชาผู้มีอํานาจสั่งเลื่อนเงินเดือนที่จะพิจารณาการลาของข้าราชการดังกล่าวเป็นกรณีลาป่วย ตามข้อ 8 (9) (ค) ของกฎ ก.พ. ว่าด้วยการเลื่อนเงินเดือน พ.ศ. 2552 โดยผู้บังคับบัญชาผู้มีอํานาจสั่งเลื่อนเงินเดือนอาจนําผลการวินิจฉัยของแพทย์ ระยะเวลาในการรักษาตัว และข้อเท็จจริงที่เกี่ยวข้องกับการเจ็บป่วยของข้าราชการไปประกอบการพิจารณาได้ตามที่เห็นสมควร รวมทั้งให้นําผลการประเมินการปฏิบัติราชการ พฤติกรรมการมาทํางานและข้อมูลอื่นที่เกี่ยวข้องมาพิจารณาด้วย

5. การรายงานของผู้บังคับบัญชาชั้นต้น

เมื่อมีกรณีตามข้อ 2 และข้อ 3 ให้เป็นหน้าที่ของผู้บังคับบัญชาชั้นต้นที่จะต้องรายงาน ต่อผู้บังคับบัญชาเหนือขึ้นไป รวมทั้งหน่วยงานการเจ้าหน้าที่ของส่วนราชการด้วย และขอให้ส่วนราชการ แจ้งข้อมูลข้าราชการซึ่งเป็นโรคติดเชื้อไวรัสโคโรนา 2019 (COVID-19) หรือประสานกับหน่วยงานด้านสาธารณสุขหรือหน่วยงานที่เกี่ยวข้อง เพื่อดําเนินการตามมาตรการทางสาธารณสุขหรือข้อกฎหมาย ระเบียบ คําสั่ง หรือประกาศที่เกี่ยวข้อง โดยเคร่งครัด

ทั้งนี้ การใดที่อยู่ระหว่างดําเนินการก่อนวันที่หลักเกณฑ์และแนวทางฉบับนี้ใช้บังคับ ให้ดําเนินการตามหลักเกณฑ์และแนวทางตามที่กําหนดไว้เดิมต่อไปจนสิ้นสุด

จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม -                                                                                                                                                                 ขอแสดงความนับถือ

 

                                                                                                                                                              (นายปิยวัฒน์ ศิวรักษ์)

                                                                                                                                                                    เลขาธิการ ก.พ.


อื่นๆ - สํานักวิจัยและพัฒนาระบบงานบุคคล

โทร. 0 2547 1000 ต่อ 8832, 8820

โทรสาร 0 2547 1868